Folketing
2013-05-29

Vi er i øjeblikket i gang med at forhandle med mange af Folketingets partier om et løft af folkeskolen. Hvorfor gør vi det? Det er jo, fordi vi i øjeblikket har en situation, hvor der er for få elever, der lærer tilstrækkeligt. Der er simpelt hen for mange i hver klasse, som efter 10 års skolegang ikke kan læse, skrive og regne ordentligt. Man kan mene, at det ikke betyder noget. Men det betyder da alt, hvis vi skal kunne konkurrere med landene omkring os, at vores børn og unge mennesker får en uddannelse. Det er jo en af vores veje til at sikre, at vores produktivitet bliver styrket. Produktivitet handler om mange ting. Det handler dels om lønkonkurrenceevne, men det handler jo også om, hvor dygtig arbejdskraften er her i landet. Det er derfor, at vi investerer i uddannelse. Det er en af vores veje til at skabe et rigere og bedre samfund på.